wickkiey/tamil-wikipedia-chunked huggingface dataset:
# புறநானூறு பிற்சேர்க்கை

புறநானூறு 400 பாடல்கள் கொண்ட தொகுப்புநூல். இதில் 267, 268 எண்ணுள்ள பாடல்கள் இல்லை. பின் வரும் பாடல் ஔவையார் பாடியது என்னும் குறிப்புடன் உள்ளது. இது ஔவையார் பாடியது என்னும் குறிப்புடன் 269ஆம் பாடலாகக் கொள்ளத்தக்க தகுதி கொண்டது. எனவே இந்தப் பாடலை அதன் பிற்சேர்க்கைப் பட்டியலில் வைக்கலாம்.
<poem>
எம்மிகழ் வோரவர் தம்மிகழ் வோரே
எம்மிக ழாதவர் தம்மிக ழாரே
தம்புகழ் இகழ்வோர் எம் புகழ் இகழ்வோர்
பாரி ஓரி நள்ளி எழினி
ஆஅய் பேகன் பெருந்தோள் மலையன் என்று
எழுவருள் ஒருவனும் அல்லை, அதனால்
நின்னை நோவது எவனோ
அட்டார்க்கு உதவாக் கட்டி போல
நீயும் உளையே நின் அன்னோர்கே
யானும் உளனே தீம்பா லோர்க்கே
குருகினும் வெளியோய் தேஎத்துப்
பருகு பாலன்ன என் சொல்லருந் தேனே.
</poem>
இந்தப் பாடலை புறநானூறு 268ஆம் பாடலாகச் சேர்க்கலாம் என மு. அருணாசலம் குறிப்பிடுகிறார்.  
இந்தப் பாடலில் புலவர் ஒருவனைப் பழிக்கிறார். கரும்புப்பாலைக் காய்ச்சி கட்டியாச் செய்தவனுக்கு அவன் செய்த வெல்லக்கட்டி உதவாதது போலப் புலவரின் பாட்டும் அவருக்கு உதவாது போயிற்றாம். போற்றப்பட்டவன் பரிசில் தராததால் பாட்டு வீணாயிற்றாம்.  
இந்தப் பாடல் ஔவையாரின் “அவலாகு ஒன்றா, மிசையாகு ஒன்றா” என்னும் பாடலில் கூறப்பட்டுள்ள கருத்து போல அமைந்துள்ளது. இதனால் இப்பாடலை ஔவையாரின் பாடலாக எண்ணிப் புறநானூறு 268 ஆம் பாடலாகச் சேர்க்கப்படலாமோ என எண்ணவேண்டியுள்ளது.  
கடையெழு வள்ளல்களைத் தொகுத்துக் கூறும் இந்தப் பாடல் பெருஞ்சித்திரனார் தொகுப்புப் போலவோ, சிறுபாணாற்றுப்படை தொகுப்புப் போலவோ இல்லாமல் வெறுமனே பெயர் தொகுப்பாக உள்ளதை எண்ணிப்பார்க்க வேண்டி உள்ளது.
# எங்க வீட்டுப் பிள்ளை

***எங்க வீட்டுப் பிள்ளை*** (*Enga Veettu Pillai*) 1965ஆம் ஆண்டு சனவரி மாதம் 14 ஆம் தேதியன்று பொங்கல் நாளில் எம். ஜி. ஆர், நம்பியார், சரோஜா தேவி, கே. ஏ. தங்கவேலு , நாகேஷ் ஆகியோரின் நடிப்பில் வெளியான தமிழ்த் திரைப்படம். இதனை இயக்கியவர் சாணக்கியா. தயாரித்தவர் பி. நாகிரெட்டி, விஜயா புரொடக்சன்ஸ், சக்கரபாணி. எம்.ஜி.ஆர் இரட்டை வேடங்களில் நடித்திருந்தார். இது பெரும் வெற்றி பெற்றது.  
ரத்னா, எஸ். வி. ரங்காராவ், மாதவி, பண்டரி பாய், எல். விஜயலட்சுமி ஆகியோரும் நடித்திருந்தனர். விஸ்வநாதன், ராமமூர்த்தி இசையமைத்திருந்தனர். ஆலங்குடி சோமு பாடலாசிரியராக இருந்தார்.  
இந்தத் திரைப்படத்திற்கு வசனம் எழுதியவர், 'சக்தி' டி. கே. கிருஷ்ணசுவாமி ஆவார்.
# எங்க வீட்டுப் பிள்ளை

## பாடல்கள்

- நான் ஆணையிட்டால்...
பாடலை இயற்றியவர் கவிஞர் வாலி.
- நான் மாந்தோப்பில் நின்றிருந்தேன்...
பாடலை இயற்றியவர் கவிஞர் வாலி.
- கண்களும் காவடி சிந்தாகட்டும்...
பாடலை இயற்றியவர் கவிஞர் ஆலங்குடி சோமு.
- பெண் போனாள்...இந்த பெண் போனால்...
பாடலை இயற்றியவர் கவிஞர் வாலி.
- மலருக்குத் தென்றல் பகையானால்...
பாடலை இயற்றியவர் கவிஞர் ஆலங்குடி சோமு.
- குமரிப் பெண்ணின் உள்ளத்திலே...
பாடலை இயற்றியவர் கவிஞர் வாலி.
# தயானந்த ஆங்கிலோ - வேதப் பொதுப் பள்ளி

**தயானந்த ஆங்கிலோ-வேத பொது பள்ளி** (*Dayanand Anglo-Vedic Public School*) அல்லது **டிஏவி பொது பள்ளி** (*D.A.V Public School*) என்பது மினு அகர்வால் என்பவரால் 1996 ஆம் ஆண்டில் சென்னை, வேளச்சேரியில் நிறுவப்பட்ட ஒரு பள்ளியாகும். இது நடுவண் இடைநிலைக் கல்வி வாரியப் பாடத்திட்டங்களைக் கொண்டு நடைபெறும் ஆங்கில வழிக் கல்விப் பள்ளிகளில் ஒன்றாகும். இப்பள்ளியில் சுமார் 2600 மாணவர்கள் கல்வி கற்று வருகின்றனர். இங்கு 120 ஆசிரியர்கள் மற்றும் ஆசிரியர் அல்லாத பிற பணியாளர்கள் பணியாற்றி வருகின்றனர்.
# மீடியாவிக்கி

**மீடியாவிக்கி** மென்பொருளானது GNU அனுமதிமூலம் விநியோகிக்கப் படுகின்றது. இது PHP மொழியில் உருவாக்கப் பட்டுள்ளது அத்துடன் இதற்கு MySQL தகவற் தளமும் (இதில் PostGre SQL-இலுக்கு சுமாரான ஆதரவுண்டு) தேவைப்படுகின்றது. சரித்திரரீதியாக இலவசக் கலைக்களஞ்சியமான விக்கிப்பீடியாவின் தேவைகளை நிறைவேற்றவே இம்மென்பொருளானது விருத்தி செய்யப்பட்டது. இன்று இது விக்கி சார் தேவைகளுக்கான ஓர் மிகப் பிரபலமான மென்பொருளாக வளர்ச்சியடைந்துள்ளது. இன்று விக்கிமீடியா அறக்கட்டளை, விக்கியா மற்றும் பல்வேறுபட்ட பிரபலமான விக்கித்திட்டங்களும், நிறுவனங்களில் பயன்படுத்தப்படும் அறிவாறுமைத் திட்டங்களும் CMS (Content Management System) போன்றவையும் **மீடியாவிக்கியினால்** நிர்வகிக்கப்படுகின்றது. குறிப்பாக நாவல் நெட்வேர் நிறுவனமானது பலவிக்கி பல முக்கியமான இணையத்தளங்களை **மீடியாவிக்கி** மென்பொருள் மூலம் நிர்வகித்து வருகின்றனர் இது பொதுவான இணையப் பாவனையாளாரால் எழுதக் கூடியவை அல்ல.  
**மீடியாவிக்கி** மென்பொருளின் செயற்பாடுகளானது நீட்சிகள் மூலம் கூட்டப்படக் கூடியவை. பல்மொழித் திட்டமான விக்கிமீடியாத் திட்டத்தில் இம் மென்பொருளானது பயன்படுகின்றதால் சர்வதேச மயமாக்கல் முக்கிய ஓர் விடயமாக இம்மென்பொருளை விருத்தி செய்பவர்கள் கருதுகின்றனர். பயனர் இடைமுகமானது 70-இற்கும் மேற்பட்ட மொழிகளில் பூரணமாகவோ, பகுதியாகவோ மொழிபெயர்க்கப் பட்டுள்ளது. இதன் நிர்வாகிகள் மேலும் வேண்டிய மாற்றங்களை உண்டுபண்ணலாம். விக்கிப்பீடியாவானது உலகின் மிகப் பிரம்மாண்டமான இணையத்தளங்களில் ஒன்றென்பதால் பல லேயர்களுக்கூடான (layers) Caching மற்றும் Database Replication போன்றவையும் முக்கிய ஓர் விடயமாகவுள்ளது.
# மீடியாவிக்கி

## சரித்திரம்

இம்மென்பொருளானது ஆரம்பத்தில் ஜேர்மன் பல்கலைக்கழக மாணவரும் விருத்தியாளருமான *மக்னஸ் மனாஸ்கேயினால்* ஆரம்பிக்கப்பட்டது. விக்கிப்பீடியா இதற்கு முன்னர் பேள் (Perl) மொழியில் யூஸ்மொட்விக்கி (UseModWiki) ஐப் பாவித்தது. ஜனவரி 25, 2002 இல் விக்கிப்பீடியா **மீடியாவிக்கி** மென்பொருளுக்கு மாறியது. இதன் மூலம் கூடுதலான வசதிகள் கிடைத்தபோதிலும் முதலாவது நடைமுறைப்படுத்தலானது பல்வேறுபட்ட வினைத்திறன் குறைவடைந்திருந்தது அவதானிக்கப் பட்டது. இதன் பின்னர் இம்மென்பொருளை *லீ டானியல் குரூக்கரினால்* மீளஎழுதப்பட்டது. பின்னர் *பிரோன் விபர்* இம்மென்பொருளை வெளிவிடுதற்குப் பொறுப்பானவரும் மிகவும் பொறுப்பான விருத்தியாளருமாக விளங்குகின்றார்.  
இதன் முதலாவது பதிப்பில் இருந்து பல்வேறுபட்ட செல்லப் பெயர்களினால் அழைக்கப்பட்டது.
# மீடியாவிக்கி

## வெளியிணைப்புகள்

- மீடியாவிக்கி
- சோஸ்போச்சில் இருக்கும் பதிவிறக்கப் பக்கம்
- MediaWiki on the Meta-Wiki, Wikimedia's meta website.
- User's guide
- மீடியாவிக்கி மென்பொருளைப் பாவிக்கும் தளங்கள்
- A Project engaged to use PostgreSQL as the backend database
- மீடியாவிக்கிப் பாவனையாளர்களுக்கும் இணையநிர்வாகிகளுக்குமான பக்கம்
- Password protecting MediaWiki with mod_auth_mysql
# ஒயிலாணி

ஒயிலாணிகள்]]
**ஒயிலாணி** (*Stylus*) அல்லது **ஒயிலைப் பேனா** (*Stylus pen*) என்பது எழுதல் பயன்பாடு அல்லது குறிப்பிடவோ அல்லது வடிவாக்கவோ தேவையான வேறு வடிவமுடைய ஒரு சிறு கோல் ஆகும். இது பெரும்பால் தொடுதிரையுள்ள மின்னணு சாதனங்களுக்கு மிக துல்லிய நாவலிப்பிற்காக பயன்படுத்தும் ஓர் உதிரியாகும். இவ்வாணி பொதுவில் தற்போதைய குமிழ்முனைப் பேனா போன்ற வடிவில் இருக்கும்.
# பெண்ணைநதிப் புராணம்

**பெண்ணைநதிப் புராணம்** என்பது மிகவும் பிற்பட்ட காலத்து நூல். 19ஆம் நூற்றாண்டு நூல். சுவாமிமலை கனகசபை ஐயர் என்பவர் பாடிய நூல். உரையுடன் 1889-ல் ஆசிரியரால் வெளியிடப்பட்டது. 18 படலம், 677 பாடல் கொண்டது. செவிவழிச் செய்திகள் பல இதில் சேர்க்கப்பட்டுள்ளன.  
பார்வதியின் தந்தை இமராசன். அசுரரை அழிக்க முனிவர்கள் தவம் செய்தனர். அதில் இமராசன் ‘தெய்வீகராசன்’ என்னும் பெயருடன் தோன்றினான். இவனிடமிருந்த பச்சைக் குதிரையைக் கைப்பற்றக் கருதி மூவேந்தரும் இவனுடன் போரிட்டுத் தோற்றனர். அவரவர் பெண்ணைத் தெய்வீகனுக்கு மணம் முடித்துக் கொடுத்தனர்.
# பெண்ணைநதிப் புராணம்

## கூறும் தகவல்கள்

- பாண்டியன் தன் மகள் காஞ்சனமாலையைக் கொடுத்தான். இவள் பெற்ற பிள்ளை ‘நரசிங்க முனையரையர்’ என்னும் நாயனார்.
- சோழன் தன் மகள் பொன்மாலையைக் கொடுத்தான். இவள் பெற்ற பிள்ளை மெய்ப்பொருள் நாயனார்.
- சேரன் தன் மகள் பதுமாவதியைக் கொடுத்தான். இவன் மகன் சித்திரசேனன் வழியாக மலையமான் பரம்பரை தோன்றியது.
# பெண்ணைநதிப் புராணம்

## பாடல்

இந்த நூலில் உள்ள பாடல் ஒன்றை மு. அருணாசலம் குறிப்பிட்டடுள்ளார். பெண்ணை ஆறு திருமுனைப்பாடி நாட்டில் பாய்கிறது. அவ்வை கேட்டுக்கொண்டபடி அந்த ஆறு அங்கவை சங்கவை திருமணத்துக்காகப் பாலாகவும் நெய்யாகவும் பெருகி ஓடிற்று என்னும் கதை இந்தப் பாடலில் சொல்லப்பட்டுள்ளது.  
அவ்வை பாடலுக்கு நறு நெய் பால் பெருகி அருந்தமிழ் அறிவினால் சிறந்து  
பவ்வ நீர் ஆடைத் தரணி மால் மார்பில் பயிலும் உத்தரியமும் போன்று  
மொய் வரால் கெண்டை வாளை சேல் மலங்கு முதலிய சனம் எதிர்கொள்ளத்  
தெய்வ மா நதி நீர் பரக்கும் நாடு அந்தத் திருமுனைப்பாடி நன்னாடு.
# பெண்ணைநதிப் புராணம்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# ஔவையார் (அங்கவை சங்கவை மணம்)

**ஔவையார்** பலரில் ஒருவர் பாரிமகளிர் அங்கவை, சங்கவை என்பவர்களை மலையரசனான தெய்வீகன் என்பவருக்குத் திருமணம் செய்துவைத்தவர். இத்திருமணம் பற்றிக் கூறும் பாடல்கள் சில உள்ளன.
# ஔவையார் (அங்கவை சங்கவை மணம்)

## சங்கப்பாடல் செய்தி

:பாரி சங்க கால அரசன். பாரிமகளிர் அவனது மக்கள். “அற்றைத் திங்கள் அவ் வெண்ணிலவில்” எனத் தொடங்கும் பாரிமகளிரின் பாடல் ஒன்று சங்கப்பாடல்களில் இடம் பெற்றுள்ளது. அவர்களது பெயர் அங்கவை, சங்கவை என்னும் குறிப்பு சங்கப்பாடல்களில் இல்லை. பாரியிடம் வாழ்ந்த புலவர் கபிலர். போரில் பாரி மாண்டான். கபிலர் பாரிமகளிரை அழைத்துச் சென்றார். பார்ப்பாருக்கு மணம் முடித்துவைக்க அழைத்துச் செல்கிறார். விச்சிக்கோ பாரிமகளிரை மணம் செய்துகொள்ள மறுத்துவிட்டான். இருங்கோவேள் என்பவனும் மறுத்துவிட்டான். எனவே கபிலர் பாரிமகளிரைப் பார்ப்பானுக்குத் திருமணம் செய்து கொடுத்துவிட்டுத் தான் வடக்கிருந்து உயிர் துறந்தார். இவை சங்கப்பாடல் தரும் செய்திகள்.
# ஔவையார் (அங்கவை சங்கவை மணம்)

## கல்வெட்டுச் செய்தி

:கபிலர் பாரிமகளிரை மலையமானுக்குக் கொடுத்தார் என்பது கல்வெட்டுச் செய்தி. கபிலர் மலையமானைப் பாடிய நான்கு சங்கப்பாடல்கள் உள்ளன.
# ஔவையார் (அங்கவை சங்கவை மணம்)

## ஔவையார் பற்றிய கதைகள்

- திருமணப் பாடல்களின் தன்மை
:அங்கவை சங்கவை திருமணம் பற்றிப் கூறும் பாடல்கள் கொச்சைத் தமிழில் உள்ளன. இவற்றின் காலம் 9 அல்லது 10ஆம் நூற்றாண்டு எனலாம்.
- நாயன்மாரோடு ஔவையார்
:சுந்தரரும் சேரமானும் கைலாயம் சென்றபோது ஔவையார் ஒருவர் விநாயகர் அகவல் பாடிக் கயிலாயம் சென்றதாக ஒரு கதை உண்டு. இந்த நூலின் காலம் 14ஆம் நூற்றாண்டு.
- ஔவையார் துறவு
:காரைக்கால் அம்மையாரைப் போல ஔவையார் சிவபெருமானை வேண்டி, இளமையிலேயே மூப்பு வடிவம் பெற்று வாழ்ந்து வந்தாராம்.
# ஔவையார் (அங்கவை சங்கவை மணம்)

## அங்கவை சங்கவையும் ஔவையாரும்

- மழையில் நனைந்து வந்த ஔவைக்கு அங்கவை சங்கவையர் நீலச் சிற்றாடை தந்து பேணினர்.
- ஔவையார் அவர்களின் கைகளுக்குக் கடகம் செறியும்படி பாடினார்.
- அவர்களின் திருமணத்துக்கு விநாயகன் ஓலை எழுதி அனுப்பினான்.
:*சேரனுக்கு ஔவை அனுப்பிய அழைப்பு
<poem>::::"சேரலர்கோன் சேரன் செழும்பூங் திருக்கோவல்
::::ஊரளவும் தான்வருக ! உட்காதே—பாரிமகள்
::::அங்கவையைக் கொள்ள அரசன் மனமிசைந்தான்
::::சங்கவையை யுங்கூடத் தான்."</poem>
:*சோழன் 18ஆம் நாள் வர வேண்டும் என்று ஓலை அனுப்பினார்
<poem>::::"புகார்மன்னன் பொன்னிப் புனல்நாடன் சோழன்
::::தகாதென்று தானங் கிருந்து—நகாதே
::::கடுக வருக ! கடிக்கோவ லூர்க்கு
::::விடியப் பதினெட்டாம் நாள்."</poem>
:*பாண்டியன் சீர் கொண்டுவருக
<poem>::::"வையைத் துறைவன் மதுரா புரித்தென்னன்
::::செய்யத் தகாதென்று தேம்பாதே—தையலர்க்கு
::::வேண்டுவன கொண்டு விடியஈர் ஒன்பான்நாள்
::::ஈண்டு வருக ! இயைந்து."</poem>
- திருமணத்துக்கு வந்திருந்த சேர சோழ பாண்டியர் பனம்பழம் கேட்டனர். அக்காலம் பழம் பழுக்கும் பருவ காலமில்லை. ஆயினும்,நிறைமொழி மாந்தரான ஒளவையார் பாடியதும் காய் காய்த்து, பழம் பழுத்து மூன்று பனந்துண்டம் கிடைத்தது. அவர் பாடியது கீழ் வருமாறு
<poem>:::"திங்கள் குடையுடைச் சேரனும் சோழனும் பாண்டியனும்
:::மங்கைக் கறுகிட வந்துகின் றார்மணப் பந்தலிலே
:::சங்கொக்க வெண்குருத் தீன்றுபச் சோலை சலசலத்து
:::நுங்குக்கண் முற்றி அடிக்கண் கறுத்து நுனிசிவந்து
:::பங்குக்கு மூன்று பழந்தர வேண்டும் பனந்துண்டமே.”</poem>
- பெண்ணை ஆற்றில் பாலும் நெய்யும் பெருகி வரப் பாடிப் பெற்று விருந்தளித்தார்.
- இந்தத் திருமணத்தை முன்னிட்டு, **திருக்கோவலூர்** முழுவதும் பொன்மாரி பொழியுமாறு ஔவை பாடினார். பொன்னும் பொழிந்தது.
<poem>:::"கருணையால் இந்தக் கடலுலகம் காக்கும்
:::வருணனை மாமலையன் கோவல்—பெருமணத்தில்
:::நன்மாரி தான்கொண்ட நன்னீர் அதுதவிர்த்துப்
:::பொன்மாரி யாகப் பொழி.”</poem>  
இந்தச் செய்திகளைக் கூறும் தனித்தனிப் பாடல்கள் ஔவையார் பாடல் என்னும் குறிப்புடன் உள்ளன. பிற்காலத்தில் அங்கவை சங்கவை திருமணம் பற்றிக் கூறுகின்ற அண்ணாமலையார் சதகம் திருமண ஓலை எழுதிய கணபதியின் தந்தை ‘பாரிசாலன்’ எனக் குறிப்பிடுகிறது.
# ஔவையார் (அங்கவை சங்கவை மணம்)

## தெய்வீகன்

தெய்வீகன் பெண்ணைநதிப் புராணத்தில் வரும் கதைப் பாத்திரம்.  
ஔவை பெயரில் காணப்படும் தனிப்பாடல்கள் இப்படிப்பட்ட கதைக் கற்பனைகளை உருவாக்கியுள்ளன.
# ராபின் மெக்கிலாசன்

**அலத்தார் உரொபின் மெக்கிலாசன்** (*Alastair Robin McGlashan*, **அலஸ்டர் ரொபின் மெக்கிலாசன்**, இறப்பு: சூன் 19, 2012) ஆங்கிலேயத் தமிழறிஞரும், கிரேக்க செவ்வியல் அறிஞரும், ஆங்கிலிக்கக் கிறித்தவ மதகுருவும் ஆவார். இவர் சேக்கிழாரின் பெரியபுராணத்தை, அதில் அடங்கியுள்ள 4281 பாடல்களையும் எளிய ஆங்கில உரைநடையில் மொழியாக்கம் செய்து வெளியிட்டவர்.  
மெக்கிலாசன் ஒக்ஸ்போர்டு பல்கலைக்கழகத்தில் செவ்வியலும், கேம்பிறிட்ஜில் இறையியலும் படித்தார். பின்னர் தென்னிந்தியாவில் 10 ஆண்டுகள் இறையியலில் குருத்துவப் பணியாற்றினார். இங்கு அவர் தமிழ் மொழியையும், தமிழ்ப் பண்பாட்டையும் கற்றுத் தேர்ந்தார். பின்னர் இங்கிலாந்து திரும்பி மனநோய் மருத்துவமனை ஒன்றில் மதகுருவாகவும் யுங்கியன் ஆய்வாளராகவும் பணியாற்றினார்.  
தனது சேவைகளில் இருந்து இளைப்பாறிய பின்னர் மெக்கிலாசன் பிரித்தானியா, உருசியா, போலந்து, மற்றும் தென்னிந்தியாவில் வசியத் துயில் முறை மருத்துவக் கல்வித் திட்டத்தில் இணைந்து சேவையாற்றினார். இவரது மூதாதையருள் ஒருவர் வடமொழிகளுக்கான ஒப்பீட்டு இலக்கண நூலொன்றை பிரித்தானிய இந்தியா காலத்தில் பதிப்புத்துள்ளார்.
# ராபின் மெக்கிலாசன்

## இவரது வெளியீடுகள்

### தமிழ் ஆய்வுகள்

- புதிய ஏற்பாட்டில் கிரேக்க இலக்கியம்
- The Deserted Wife and The Dancing Girls Daughter (சிலப்பதிகாரமும் மணிமேகலையும்) - சட்ட அறிஞர் செ.சிறிக்கந்தராசாவுடன் இணைந்து எழுதியது
- The history of the holy servants of the Lord Siva — a translation of Cēkkiḻār's Periya Purānam Victoria (British Columbia), ட்ராஃபோர்டு பப்ளிஷிங், 2006
- Sacred history, Saivite and Christian Theology
- The Tirutoṇṭar Tiruvantāti of Nampi Āṇṭār Nampi Journal of Indian Philosophy, vol. xxxvii, no 3 (2009)
- The development of a hagiographical tradition Journal of the Institute of Asian Studies, vol. xxi, no. 1 (செப். 2009)
- The melting heart - religious experience in contemporary Tamil Savism Journal of Contemporary Religion, vo. xxv, no. 2 (மே 2010)
- "The garland of limbs", a translation of Appar Tēvāram iv.9 The Long Poem Magazine, no. 4 (கோடை 2010)
- Amazing grace - the experience of grace in Christian and Hindu bhakti Theology (vol. cv, no 828) நவ/திச. 2002
- Violent devotion and depth psychology The Archive for the Psychology of Religion (வெளிவரவிருக்கிறது)
# ராபின் மெக்கிலாசன்

## இவரது வெளியீடுகள்

### இறையியல் (தமிழ்)

- Commentary on the Epistles of St John Church of South India Tamil Theological Series, பாளையங்கோட்டை, 1969
- Introduction to the grammar of New Testament Greek Tamil Theological Book Club, Christian Literature Society, மதராஸ், 1972
- Textual Criticism of the New Testament, article in Companion to the Bible Tamil Theological Book Club, Christian Literature Society, மதராஸ், 1973
- New Testament Introduction, part I (Gospels and Acts) Tamil Theological Book Club, Christian Literature Society, மதராஸ், 1979
- New Testament Introduction, part II (Epistles and Revelation) Tamil Theological Book Club, Christian Literature Society, மதராஸ், 1980
# ராபின் மெக்கிலாசன்

## இவரது வெளியீடுகள்

### இறையியல் (ஆங்கிலம்)

- Conversion — a comparative study Laity Department of the World Council of Churches, Study document no VIII, சூலை 1960
- What the churches teach about the ministry Laity (bulletin of the Laity Department of the World Council of Churches, no 9) சூலை 1960
- Conversion SPCK (Simeon Booklets no. VIII), 1964
- Conservative Evangelicals and the Ecumenical Movement Prism (no 87), சூலை 1964
- A note on Ephesians 1.23 Expository Times, சன. 1965
- Diakonia and the Diaconate The Churchman (vol. 84, nos. 1, 2) Spring, Summer 1970
- Living in a united church The Church Quarterly (vol. 3, no 3) சன. 1971
# தனியார் பிணையம்

**தனியார் பிணையம்** என்பது இணைய முகவரிக் கட்டமைப்பில் தனியார் பிணையத்துக்கென ஒதுக்கப்பட்ட இணைய முகவரிகளை பயன்படுத்தும் பிணையம் ஆகும். இவற்றை RFC 1918 மற்றும் RFC 4193 சீர்தரங்களுக்கு விபரிக்கின்றன. இவை வீட்டில், அலுவலகத்தில், நிறுவனங்களில் தனியார் பிணையத்தில் பயன்படுத்தப்படுகின்றன.
# தனியார் பிணையம்

## தனியார் IPv4 முகவரி வெளிகள்

| 24-bit block | 10.0.0.0 &ndash; 10.255.255.255 | 16,777,216 | single class A/256 contiguous class Bs | 10.0.0.0/8 (255.0.0.0) | 24 bits |  |
| --- | --- | --- | --- | --- | --- | --- |
| 20-bit block | 172.16.0.0 &ndash; 172.31.255.255 | 1,048,576 | 16 contiguous class Bs | 172.16.0.0/12 (255.240.0.0) | 20 bits |  |
| 16-bit block | 192.168.0.0 &ndash; 192.168.255.255 | 65,536 | 256 contiguous class Cs/single contiguous class B | 192.168.0.0/16 (255.255.0.0) | 16 bits | } |
# பிணைய முகவரி மொழிபெயர்ப்பு

**பிணைய முகவரி மொழிபெயர்ப்பு** (network address translation (NAT - நற்) ) எனப்படுவது உள் பிணையத்திற்கும் வெளி உலகுக்கும் இடையே உள்ள ஒரு கருவியால் (திசைவி, கணினி, firewall) பயன்படுத்தப்படும் இணைய முகவரி மாற்றும் முறைமை ஆகும்.  
பொதுவாக ஒரு திசைவி/தீயரண் தனியார் பிணையத்தில் (private network) உள்ள எல்லாக் கருவிகளுக்கும் ஒரு தகுந்த பொது இணைய முகவரி (public IP address) உள்ளவாறு காட்டுமாறு அமைப்புவடிவாக்கப்பட்டு இருக்கும். அதாவது தனியார் பிணையத்தில் உள்ள ஒரு கருவியின் இணைய முகவரி பொது இணைய முகவரியாக மொழிபெயர்க்கப்பட்டுக் காட்டப்படும். ஒரு பொது இணைய முகவரியை வைத்துக் கொண்டே பல தனியார் கணினிகள் இணையத் தொடர்பைப் பெற இம் முறை உதவுகிறது. மேலும் இம் முறை பிணையப் பாதுகாப்பிற்கும் பராமரிப்பிற்கும் உதவுகிறது.
# நோயாளி காப்பு மற்றும் தாங்கத்தகு கவனிப்புச் சட்டம்

**நோயாளி காப்பு மற்றும் தாங்கத்தகு கவனிப்பு சட்டம் ** (*Patient Protection and Affordable Care Act*, **PPACA**), பரவலாக **ஒபாமாகேர்**,மார்ச் 23, 2010 அன்று ஐக்கிய அமெரிக்கக் குடியரசுத் தலைவர் பராக் ஒபாமாவால் ஐக்கிய அமெரிக்காவின் கூட்டாட்சி சட்டமாக ஒப்பிடப்பட்டது. 111வது ஐக்கிய அமெரிக்க காங்கிரசின் முதன்மை உடல்நலக் கவனிப்பு சீர்திருத்தமாக (உடல்நல கவனிப்பு மற்றும் கல்வி ஒத்திசைவு சட்டம்,2010 உடன்) இச்சட்டம் உள்ளது. பிபிஏசிஏ என குறுக்கப்படும் இச்சட்டம் பணியமர்த்துவோர் அல்லது அரசு வழங்கும் காப்புறுதித் திட்டங்களால் காக்கப்படாத தனிநபர் குறைந்த மிகத்தேவையான உடல்நல காப்புறுதித் திட்டம் ஒன்றில் பங்கேற்க வேண்டும் எனவும் இல்லையெனில் அபராதம் செலுத்த வேண்டும் எனவும் வரையறுக்கிறது. *தனிநபர் உரிமைக்கட்டளை* எனப்படும் சமய நம்பிக்கைகள், நிதி நெருக்கடிகள் போன்ற சில காரணங்களுக்கு இதிலிருந்து விலக்கு அளிக்கப்படும். இந்தச் சட்டம் தனியார் உடல்நலக் காப்புறுதி தொழிலையும் அசின் உடல்நல காப்புறுதித் திட்டங்களையும் பாதிப்பதுடன் முன்னரே இருந்த உடல்நிலைகளுக்கான காப்புறுதியை கூடுதலாக்குகிறது; கூடுதலான 30&nbsp;மில்லியன் அமெரிக்கர்களுக்கு காப்புறுதி அணுக்கத்தை ஏற்படுத்தி உள்ளது. மேலும் இச்சட்டத்தினால் தேசிய மருத்துவச் செலவை கூடுதலாக்கி தேசிய பற்றாக்குறையை குறைக்கும் என்றும் உடல்நலக் கவனிப்புச் செலவு ஏறுவதைக் மட்டுப்படுத்தும், என்றும் எதிர்நோக்கும் மெடிகேர் செலவு குறையும் என்றும் கூறப்படுகின்றன.  
பிபிஏசிஏ மேலவையில் திசம்பர் 24, 2009 அன்று 60–39 வாக்குகளில் நிறைவேற்றப்பட்டது. கீழவையில் மார்ச் 21, 2010 அன்று 219–212 வாக்குகளில் நிறைவேற்றப்பட்டது.  
பெரும்பான்மையான மாநிலங்களும் பல்வேறு அமைப்புகளும் தனிநபர்களும் கூட்டாட்சி நீதிமன்றத்தில் இச்சட்டத்தின் சில அங்கங்களும் அல்லது முழுமையாகவும் அரசியலமைப்பிற்கு முரணானது என்று வழக்குத் தொடர்ந்தனர். சூன் 28, 2012 அன்று ஐக்கிய அமெரிக்காவின் உச்சநீதிமன்றம் இந்தச் சட்டம் செல்லுபடியாகும் என தீர்ப்பளித்தது. எனினும் இத்தீர்ப்பு இந்தச் சட்டத்தை செயல்படுத்தாத மாநிலங்களுக்கு கூட்டாட்சி அரசு மெடிக்கேர் திட்டத்திற்கான நிதி வழங்கலை நிறுத்திவைக்க இருந்ததையும் நிறுத்தி உள்ளது.
# கார்பியோ நகரின் பெரார்ட்

**கார்பியோ நகரின் பெரார்ட்** என்பவர் பதின்மூன்றாம் நூற்றாண்டைச்சேர்ந்த ஒரு கத்தோலிக்க புனிதரும், மறைசாட்சியும் ஆவார். இவர் லெப்போர்தி என்னும் செல்வந்த குடும்பத்தில் கார்பியோ, உம்பிரியா, இத்தாலியில் பிறந்தவர். இவரும், இவரோடு சேர்ந்து புனிதர்களான **பீட்டர், ஓத்தோ, அகூர்சியுஸ் மற்றும் அஜுதுஸ்** என்போர் புனித பிரான்சிசு துவங்கிய பிரான்சிஸ்கன் சபையின் முதல் இரத்த சாட்சிகளும் புனிதர்களுமாவர்.
# கார்பியோ நகரின் பெரார்ட்

## வாழ்க்கை வரலாற்றுச் சுருக்கம்

1213இல் இவர் பிரான்சிஸ்கன் சபையில் சேர்ந்தார். இவர் அரபு மொழியை நன்கு கற்றவராதலாலும், நல்ல மறை போதகரானதாலும், இவரையும் இவரோடு பீட்டர் மற்றும் ஓத்தோ என்னும் இரு குருக்களையும், அகூர்சியுஸ் மற்றும் அஜுதுஸ் என்னும் இரு பொதுநிலை சகோதரர்களையும் கிழக்கிலே நம்பிக்கையற்றோருக்கு நற்செய்தி அறிவிக்க அசிசியின் பிரான்சிசு தேர்ந்தெடுத்தார். இவர்கள் மொராக்கோவில் சென்று மறைபரப்ப பணிக்கப்பட்டனர். இவர்கள் ஐவரும் இதாலியிலிருந்து கடல் வழியாகச் செவீயா வந்தடைந்தனர். சிலகாலம் எசுப்பானியா மற்றும் போர்த்துகலில் தங்கியிருந்தப்பின்பு இவர்கள் மொராக்கோ சென்றடைந்தனர்.  
இவர்கள் ஐவருள் பெரார்டுக்கு மட்டுமே அரபு மொழி தெரிந்திருந்தது. இவர்களின் வீரமான மறைபரப்பும், இசுலாமை துறக்க இவர்கள் விடுத்த வெளிப்படையான அழைப்பும் மக்கள் இவர்களைப் பித்துப் பிடித்தவர்கள் என எண்ண வைத்தது. ஆயினும் இவர்கள் நாட்டை விட்டுப் போகாமல் மறை பரப்பிக்கொன்டே இருந்ததால், இவர்கள் கைது செய்யப்பட்டி சிறையிலிடப்பட்டனர். இவர்களைத் தங்களின் கத்தோலிக்க மறையினைடத் துறக்க வைக்க எவ்வளவோ முயன்று தோற்று போன மொராக்கோ மன்னன், கோவத்தில் தன் உடைவாளால் இவர்களின் தலையை வெட்டி இவர்களைக் கொன்று இவர்களைப் பிரான்சிஸ்கன் சபையின் முதல் இரத்த சாட்சிகள் ஆக்கினான்.
# கார்பியோ நகரின் பெரார்ட்

## பதுவை அந்தோனியார் மீதான இவர்களின் தாக்கம்

மொராக்கோவில் வேத சாட்சிகளாக மரித்த இவர்களின் திருப்பண்டம், பெப்ரவரி 1220-இல் கொயிம்ராவுக்கு கொண்டு வரப்பட்டது. இதைப் பற்றி சிந்தித்த பெர்டிணாண்டு தாமும் அவ்வாறே கிறிஸ்துவுக்காக வேத சாட்சியாக வேண்டும் என்று தணியாதத் தாகம் கொண்டார். எனவே 1221ஆம் ஆண்டு புனித அகுஸ்தீன் சபையை விட்டு விலகி பிரான்சிஸ்கன் சபையில் சேர்ந்து அந்தோனியார் என்ற புதுப் பெயர் எடுத்துக்கொண்டார்.
# கார்பியோ நகரின் பெரார்ட்

## வணக்கம்

பெரார்டும் அவரின் துணைவர்களுக்கும் திருத்தந்தை நான்காம் சிக்ஸ்துவினால் 1481இல் புனிதர் பட்டம் அளிக்கப்பட்டது. இவர்களின் விழா கத்தோலிக்க திருச்சபையின் பொது நாள்காட்டியில் 16 சனவரியில் இடம் பெறுகின்றது.
# கார்பியோ நகரின் பெரார்ட்

## வெளி இனைப்புகள்

- Santi Berardo, Otone, Pietro, Accursio e Adiuto Protomartiri dell’Ordine dei Frati Minori
- Antonius von Padua - mentioned in the entry for Saint Anthony
- Catholic Encyclopedia article
# பொம்மிரெட்டி நாகிரெட்டி

**பி. நாகிரெட்டி** என அழைக்கப்படும் பொம்மிரெட்டி நாகிரெட்டி (ஆங்கிலம்:Bommireddy Nagi Reddy) (டிசம்பர் 2 1912 - பெப்ரவரி 25 2004) இவர் ஒரு திரைப்படத் தயாரிப்பாளர், பத்திரிகையாளர், தொழிலதிபர் மற்றும் சமூக சேவகரும் ஆவார். வெங்காய ஏற்றுமதியாளராக வாழ்க்கையைத் தொடங்கிய நாகிரெட்டி, தென்கிழக்கு ஆசியாவிலேயே பிரமாண்டமான விஜயா- வாகினி ஸ்டூடியோவை உருவாக்கினார். பாதாள பைரவி, மிஸ்ஸியம்மா, எங்கவீட்டுப்பிள்ளை உள்பட 50 வெற்றிப் படங்களைத் தயாரித்தவர்.
# பொம்மிரெட்டி நாகிரெட்டி

## வரலாறு

நாகிரெட்டி ஆந்திர மாநிலத்தில் கடப்பை மாவட்டம் பொட்டிம்பாடு என்ற கிராமத்தில் டிசம்பர் 2, 1912-ம் ஆண்டு பிறந்தார். இவரது குடும்பம் பிறகு சென்னையில் குடியேறியது. இவருடைய தந்தை, வெளிநாடுகளுக்கு வெங்காயம் முதலான விவசாய விளைபொருட்களை ஏற்றுமதி செய்து வந்தார். இந்த தொழிலில் நாகிரெட்டி தமது 18-வது வயதில் ஈடுபட்டார். ஒரு முறை, வெங்காயம் ஏற்றிச்சென்ற கப்பல் கடலில் மூழ்கியதால் நட்டம் ஏற்பட்டது. எனவே 'பி.என்.கே' என்ற அச்சகத்தை தொடங்கினார். 'ஆந்திரஜோதி' என்ற தெலுங்கு மாத இதழைத் தொடங்கினார். நாகிரெட்டியின் மனைவி பெயர் சேசம்மா. வேணுகோபாலரெட்டி, விசுவநாத் ரெட்டி, வெங்கட்ராம ரெட்டி என்ற 3 மகன்களும் ஜெயம்மா, சாரதா என்ற 2 மகள்களும் உள்ளனர்.
# பொம்மிரெட்டி நாகிரெட்டி

## இதழியலாளர்

குழந்தைகளுக்காக தெலுங்கில் 'சந்தமாமா' என்ற சிறுவர் இதழைத் தொடங்கினார். இது பின்னர் 'அம்புலிமாமா' என்ற பெயரில் தமிழில் வெளியிடப்பட்டது. அது வெற்றியடையவே, பல்வேறு மொழிகளிலும் வெளியாயிற்று. ஆந்திராவைச் சேர்ந்த சக்ரபாணி என்ற எழுத்தாளர் அம்புலிமாமா இதழில் கதை எழுதி வந்தார். அப்போது நாகிரெட்டியுடன் அறிமுகம் ஏற்பட்டது. இருவரும் நெருங்கிய நண்பர்கள் ஆனார்கள். இருவரும் சினிமாத்துறையில் ஈடுபட விரும்பினர். அப்போது மூல நாராயண சுவாமி என்பவர் நடத்தி வந்த வாகினி ஸ்டுடியோஸ் கடும் நெருக்கடியிலிருந்ததை அறிந்து அதை குத்தகைக்கு எடுத்து நடத்த ஆரம்பித்தனர். பின்னர், தன்னுடைய விஜயா புரொக்டக்சன்ஸ்ஸையும் சேர்த்து வடபழனி அருகே நிலம் வாங்கி, "விஜயா-வாகினி ஸ்டுடியோ" என்ற பெயரில் படபிடிப்பு அரங்கத்தைத் தொடங்கினார்கள்.
# பொம்மிரெட்டி நாகிரெட்டி

## திரைப்படத் தயாரிப்பாளர்

இங்கு தயாரான படங்கள் வெற்றிகரமாக ஓடின. நாகிரெட்டியின் மகள் பெயர் விஜயா. அவர் பெயரால் 'விஜயா புரொடக்ஷன்ஸ்' என்ற திரைப்படத் தயாரிப்பு நிறுவனத்தை நாகிரெட்டியும், சக்ரபாணியும் தொடங்கி, 'பாதாள பைரவி' என்ற படத்தைத் தயாரித்தனர். என். டி. ராமராவ், கே. மாலதி, கிரிஜா, எஸ். வி. ரங்காராவ் ஆகியோர் நடித்த இந்தப்படம், தமிழிலும், தெலுங்கிலும் ஒரே சமயத்தில் தயாராகியது. தமிழ்ப்படத்துக்கான வசனத்தையும், பாடல்களையும் தஞ்சை ராமையாதாஸ் எழுதினார்.  
இசை கண்டசாலா 17-5-1951-ல் வெளியான 'பாதாள பைரவி' தமிழ், தெலுங்கு இரண்டு மொழிகளிலும் வெற்றிப்படமாக அமைந்தது. பிறகு 'கல்யாணம் பண்ணிப்பார்' என்ற படத்தை நாகிரெட்டியும், சக்ரபாணியும் தயாரித்தனர். இந்தப் படத்தில் என்.டி.ராமராவ், ஜி.வரலட்சுமி ஜோடியாக நடித்தார்கள். சிறிய வேடங்களில் நடித்து வந்த சாவித்திரி, இப்படத்தில் இரண்டாவது கதாநாயகியாக நடித்துப் புகழ் பெற்றார்.  
அடுத்து ஜெமினிகணேசன் -சாவித்திரி இருவரும் இணைந்து நடித்த 'குணசுந்தரி' (1954), 'மிஸ்ஸியம்மா' (1955) ஆகிய படங்கள் விஜயா புரொடக்ஷன்ஸ் வெளியிட்டது. இதில் 'மிஸ்ஸியம்மா' மாபெரும் வெற்றிப்படமாக அமைந்தது. பிறகு 10 ஆண்டுகள் தமிழ் படம் எதையும் நாகிரெட்டி தயாரிக்கவில்லை. 1965-ல் எம்.ஜி.ஆர்- சரோஜாதேவியை வைத்து, 'எங்கவீட்டுப் பிள்ளை'யை தயாரித்தார். சக்திகிருஷ்ணசாமி வசனம் எழுத, சாணக்யா இயக்கினார். படம் மிகப்பெரிய வெற்றி பெற்றது. இந்தப்படத்தை தெலுங்கு, இந்தி ஆகிய மொழிகளிலும் தயாரித்தார்.  
இந்தி படத்தில் திலீப்குமார் கதாநாயகனாக நடித்தார். இந்தப்படம், வடநாட்டில் பல ஊர்களில் வெள்ளி விழா கொண்டாடியது. பிறகு எம்.ஜி.ஆர் - ஜெயலலிதா நடித்த 'நம் நாடு' படத்தை 1969-ல் வெளியிட்டார். இந்த படமும் வெற்றிப் படமாகும். 1974-ல் சிவாஜிகணேசன் - வாணிஸ்ரீ நடித்த 'வாணி ராணி' படத்தையும் தயாரித்தார். தமிழ், இந்தி உள்பட பல மொழிகளில் 50-க்கும் மேற்பட்ட சினிமா படங்களை தயாரித்தார். வாகினி ஸ்டூடியோவின் பெயர், விஜயா -வாகினி ஸ்டூடியோ என்று பிறகு மாறியது.  
தென்கிழக்கு ஆசியாவிலேயே பெரிய ஸ்டூடியோவாக இது திகழ்ந்தது. இந்த ஸ்டூடியோவிலும், நாகிரெட்டி தயாரித்த படங்களிலும் சக்ரபாணி பங்குதாரராக இருந்தார். சிறந்த நட்புக்கு எடுத்துக் காட்டாக இவர்கள் விளங்கினார்கள். அக்காலத்தில் தமிழ், தெலுங்கு, மலையாளம், கன்னடம் ஆகிய நான்கு மொழிப்படங்களும் சென்னையில்தான் தயாரிக்கப்பட்டன. ஸ்டூடியோக்கள் சென்னையில்தான் இருந்தன. ஆந்திராவில் ஒரு ஸ்டூடியோ கூட கிடையாது. ஆந்திராவில் முதல்-மந்திரிகளாக இருந்த சஞ்சீவரெட்டி, பிரமானந்தரெட்டி ஆகியோர், 'உங்கள் ஸ்டூடியோவை ஆந்திராவுக்கு கொண்டுவந்து விடுங்கள். எல்லா வசதிகளும் செய்து தருகிறோம்' என்று அழைத்தார்கள்.  
ஆனால், நாகிரெட்டி மறுத்துவிட்டார். 'தமிழ் மண்தான் என்னை வாழவைத்தது. கடைசி மூச்சு உள்ளவரை தமிழ்நாட்டில்தான் வாழ்வேன்' என்று கூறிவிட்டார். திரைப்படத் தயாரிப்பு முறையில் மாற்றங்கள் ஏற்பட்டு, பட அதிபர்கள் வெளிப்புறக் காட்சிகளை அதிகம் படமாக்கத்தொடங்கவே, ஸ்டூடியோக்களில் வேலை குறைந்தது. இதனால் ஸ்டூடியோக்களை நடத்த முடியாமல், ஒவ்வொரு ஸ்டூடியோவாக மூடப்பட்டு வந்தன. நாகிரெட்டி, தன் ஸ்டூடியோவை மக்களுக்கு பயனுள்ள முறையில் மாற்ற விரும்பினார்.
# பொம்மிரெட்டி நாகிரெட்டி

## இறுதிக்காலம்

ஸ்டூடியோ இருந்த இடங்களில் விஜயா மருத்துவமனை, விஜய சேச மகால் திருமண மண்டபம் ஆகியவற்றைக் கட்டினார். தென்னிந்தியத் திரைப்பட வர்த்தக சபைத் தலைவர், இந்திய திரைப்படக் கழகத் தலைவர் போன்ற பதவிகளை பல முறை வகித்தவர் நாகிரெட்டி. 2 பல்கலைக்கழகங்கள் நாகிரெட்டிக்கு டாக்டர் பட்டம் வழங்கின. பக்கவாத நோயால் பாதிக்கப்பட்ட நாகிரெட்டி தனது நினைவாற்றலை இழந்தார். 25-2-2004 அன்று சென்னையில் நாகிரெட்டி மரணம் அடைந்தார்.
# பொம்மிரெட்டி நாகிரெட்டி

## விருதுகள்

- கலைமாமணி விருது 1972 - 1973
- தாதாசாகெப் பால்கே விருது 1981
# ஈட்டத் தொகை மேலாண்மை

**ஈட்டத் தொகை மேலாண்மை** (Earned value management) என்பது செயற்றிட்ட நடப்புகளை அளக்கும் ஒரு செயற்றிட்ட மேலாண்மை நுட்பமாகும்.  
ஏனென்றால் ஈட்டத் தொகை மேலாண்மை பின்வரும் அளவீடுகளையெல்லாம் இணைக்க முடிகிற ஒன்றாகவுள்ளது:  
- குறியிலக்கு (scope)
- முற்குறிப்பு (schedule)
- மற்றும் செலவு
# கனடா நாள்

**கனடா நாள்** (*Canada Day*, ) என்பது கனடாவின் தேசிய நாளும், பொது விடுமுறை நாளும் ஆகும். 1867 ஆம் ஆண்டு சூலை 1 ஆம் நாளில் மூன்று முன்னாள் பிரித்தானியக் குடியிருப்புகளை இணைத்து பிரித்தானியப் பேரரசுக்குள் *கனடா* என்ற ஒரு நாடாக ஆக்கும் "பிரித்தானிய வட அமெரிக்க சட்டம்" கொண்டுவரப்பட்டதை நினைவு கூரும் முகமாக ஆண்டுதோறும் சூலை 1 ஆம் நாள் கனடா நாளாகக் கொண்டாடப்படுகிறது. இந்நாள் முன்னர் **டொமினியன் நாள்** என அழைக்கப்பட்டது, பின்னர் 1982 ஆம் ஆண்டு கனடா சட்டம் கொண்டுவரப்பட்டதை அடுத்து பெயர் மாற்றப்பட்டது. கனடா நாள் கனடா முழுவதிலும், மற்றும் உலக நாடுகளில் உள்ள கனடியர்களாலும் கொண்டாடப்படுகிறது.
# கனடா நாள்

## நினைவு விழா

பொதுவாக ஊடகங்களில் "கனடாவின் பிறந்த நாள்" என அழைக்கப்படும் 1867 ஆம் ஆண்டு சூலை 1 ஆம் நாளில் பிரித்தானிய வட அமெரிக்கக் குடியிருப்புகளான நோவா ஸ்கோசியா, நியூ பிரன்சுவிக், மற்றும் கனடா மாகாணம் ஆகியன ஒன்றிணைக்கப்பட்டு நான்கு மாகாணங்களைக் (கனடா மாகாணம் ஒன்ராறியோ மற்றும் கியூபெக் என இரண்டு மாகாணங்களாகப் பிரிக்கப்பட்டன) கொண்ட தனி நாடாக உருவாக்கப்பட்டு டொமினியன் அந்தஸ்து வழங்கப்பட்டது.  
நடுவண் அரசின் விடுமுறை நாட்கள் குறித்த சட்டத்தின் படி, கனடா நாள் சூலை 1 ஆம் நாள் கொண்டாடப்படுகிறது. இந்நாள் ஞாயிற்றுக்கிழமையாக அமையும் பட்சத்தில், விடுமுறை நாள் சூலை 2 ஆம் நாளாக இருக்கும். இவ்வாறு சூலை 2 ஆம் நாள் விடுமுறை நாளாக அமையும் ஆண்டுகளில், கொண்டாட்டங்கள் பொதுவாக சூலை 1 ஆம் நாளே நடைபெறுகின்றன. சூலை 1 சனிக்கிழமையாக அமையும் ஆண்டுகளில் அடுத்த தொழில் நாள் (அதாவது திங்கட்கிழமை) விடுமுறை நாளாக அறிவிக்கப்படும்.
# ஔவையார் (அறநூல் புலவர்)

**ஔவையார்** பலருள் அறநெறிப் பாடல்களைப் பாடிய ஔவையார் 12-ஆம் நூற்றாண்டில் வாழ்ந்தவர். இவரால் பாடப்பட்ட அறநூல்கள்
- ஆத்தி சூடி
- கொன்றை வேந்தன்
- இவை இரண்டும் நூலின் முதலில் தொடங்கும் தொடரால் பெயர் பெற்றவை
- நல்வழி
- மூதுரை
- இவை இரண்டும் நூலில் சொல்லப்படும் பொருளின் தன்மையால் பெயர் பெற்றவை.
- மூதுரை நூலை 'வாக்குண்டாம்' எனவும் வழங்குவர். இது நூலின் முதலில் தொடங்கும் தொடரால் அமைந்த பெயர்
அசதிக் கோவை என்னும் கிடைக்காத நூல் இந்த நூற்றாண்டில் இவரால் பாடப்பட்டது என்பது மு. அருணாசலம் கருத்து.
# அரசி (சதுரங்கம்)

**அரசி** (*Queen*) என்பது சதுரங்கத்தில் மிக வலிமையான காய் ஆகும். அரசி, கிடையாகவே செங்குத்தாகவோ குறுக்காகவோ எத்தனை கட்டங்கள் வேண்டுமானாலும் (தடையில்லாவிட்டால்) நகரக்கூடியது. ஒவ்வொரு போட்டியாளரும் போட்டியின் ஆரம்பத்தில் ஓர் அரசி வீதம் கொண்டிருப்பர். சரியான முறையில் வைக்கப்பட்ட சதுரங்கப் பலகையில் வெள்ளையரசி வெள்ளைக் கட்டத்திலும் கறுப்பரசி கறுப்புக் கட்டத்திலும் அமைந்திருக்கும்.
# அரசி (சதுரங்கம்)

## நகர்வு

அரசி, கிடையாகவோ செங்குத்தாகவோ குறுக்காகவோ சதுரங்கப் பலகையின் எல்லைக்குள் எவ்வளவு கைப்பற்றப்படாத கட்டங்கள் வேண்டுமானாலும் நகரலாம். கோட்டையினதும் அமைச்சரினதும் இணைப்பாக அரசியைக் கூற முடியும். எதிரியின் காயுள்ள இடத்துக்குச் செல்வதன் மூலம் அக்காயை அரசி கைப்பற்றிக் கொள்ளும்.  
ஒரு போட்டியாளர் ஓர் அரசியை மட்டுங்கொண்டு போட்டியை ஆரம்பித்தாலுங்கூட, காலாளை நிலை உயர்வுக்கு ஆளாக்குவதன் மூலம் அரசி உள்ளடங்கலாக ஏனைய காய்களைப் பெற்றுக் கொள்ள முடியும்.
# அரசி (சதுரங்கம்)

## பெறுமானம்

பொதுவாக அரசியானது ஒரு கோட்டையையும் ஒரு அமைச்சரையும் விடச் சிறிதளவு வலிமை கூடியதாக இருந்தாலும் இரண்டு கோட்டைகளை விடச் சிறிதளவு வலிமை குன்றியது. எதிரியின் அரசி தவிர்ந்த எந்தவொரு காய்க்கும் பதிலாக அரசியை மாற்றீடு செய்வது பேரிடரை விளைவிக்கலாம்.  
பொதுவாக அரசியானது ஒன்பது புள்ளிகளை உடையது. ஆன்சு பெர்லினர் என்பவர் அரசியின் பெறுமானமாக 8.8 புள்ளிகளைக் கொடுத்துள்ளார்.
# அரசி (சதுரங்கம்)

## ஒருங்குறி

ஒருங்குறியில் அரசிக்கு இரண்டு குறியீடுகள் உள்ளன.  
<font size=5>♕</font> *U+2655*-வெள்ளையரசி  
<font size=5>♛</font> *U+265B*-கறுப்பரசி
# அரசி (சதுரங்கம்)

## இதையும் பார்க்க

- நிலை உயர்வு (சதுரங்கம்)
# அஞ்சலகம்

, சேலத்தில் உள்ள தலைமை அஞ்சல் நிலையம்]]
, ஆக்ஸ்போர்டில் உள்ள ஒரு அஞ்சல் நிலையம்]]
**அஞ்சலகம்** (Post Office; தபால் நிலையம்) என்பது அஞ்சல்களைப் (தபால்) போடுதல், வாங்குதல், பிரித்தல், கையாளுதல், அனுப்புதல், வழங்குதல் ஆகிய பணிகளைச் செய்யும் அஞ்சல் அமைப்பின் ஒரு பகுதியாக விளங்கும் ஒரு இடமாகும்.  
அஞ்சலகங்கள் தபால் சம்பத்தப்பட்டச் சேவைகளான அஞ்சல்களை பெற்று கொள்ளுதல், துரித அஞ்சல் சேவை, அஞ்சல் தலைகள், அஞ்சலட்டைகள், எழுது பொருள்கள் ஆகியவற்றை விற்பனை செய்யும் பணிகளையும் செய்கின்றன. சில அஞ்சலகங்கள் தபால் சம்பந்தபடாத சேவைகளான கடவுச்சீட்டு (பாஸ்போர்ட்) விண்ணப்பங்கள், பிற அரசாங்கப் படிவங்கள் வழங்குதல், மகிழுந்து (கார்) வரிகளை வாங்குதல், பணவிடைகள் (பண அஞ்சல்கள்) அனுப்புதல், வங்கித்தொழில் பணிகள் போன்றவற்றையும் செய்கின்றன. தற்பொழுது இந்தியாவில் உள்ள அஞ்சல் நிலையங்கள் மூலம் ஓய்வூதியம், பிறப்பு- இறப்பு சான்றிதழ், வங்கிகளில் பணம் செலுத்துவது மற்றும் ரயில் பயணத்துக்கான பயணச் சீட்டு முன்பதிவு போன்ற திட்டங்களை நடை முறைப்படுத்துவது தொடர்பாக ஆய்வு செய்யப்பட்டு வருகிறது.
# டைட்டன் ஆரம்

**டைட்டன் ஆரம்** (*Titan arum*) அல்லது ***அமார்ஃபோஃபாலஸ் டைட்டனம்*** (*Amorphophallus titanum*) (பண்டைய கிரேக்கம் *அமார்ஃபோஸ்* என்றால் "உருவாகாத, நடக்காத" என்று பொருளாகும். *ஃபாலஸ்*, *டைட்டன்* என்பன "பெரிய" என்று பொருள்தரும் சொற்கள்) என்பது உலகின் மிகப்பெரியப் பூக்களைக் கொடுக்கும் கிளையிலாத் தாவரமாகும். (மிகப்பெரிய ஒற்றைப்பூ தரும் தாவரம் *இரஃப்லேசியா அர்னால்டி)*; மிகப்பெரிய பூ தரும் கிளைக்கும் இராச்சியம் தாலிபோட் பனை சார்ந்த *காரிஃபா அம்ப்ராகுலிஃபெரா* ஆகும்). இது இரஃப்லேசியா அர்னால்டியைப் போல தனித்த மலரைத் தருவதில்லை. மாறாக பூந்துணரைத் (Inflorescence) தருகிறது.  
இந்த மலரின் மணம் அழுகிய விலங்கின் மணத்தினை ஒத்திருக்கும். டைட்டன் ஆரம் பிண மலர் (corpse flower) என்றும் அழைக்கப்படும். இது இந்தோனேசியாவின் மழைக்காடுகளில் காணப்படுகிறது. இதன் சுகந்தம் பூச்சிகளையும் வண்டுகளையும் கவர்ந்து இழுக்கக் கூடியவை.
# டைட்டன் ஆரம்

## விளக்கம்

இது ஒரு செடி. என்றாலும் மரம்போல 20 அடி உயரம்வரை வளரும். கிளைகளுடனும், இலைகளுடன் 15 அடி அகலத்துக்கு குடைபோல அகன்று இருக்கும். இது தன் இலைகளின் மூலமாக ஒளிச்சேர்க்கை செய்து பூப்பதற்கு தேவையான ஆற்றலை தண்டில் சேமித்துவைத்துக் கொள்ளும். இச்செடி வளர்ந்த 12 முதல் 18 மாதங்களில் இலைகள் மடிந்து செடியும் செயலற்ற தன்மைக்குச் சென்றுவிடும். இச்சமயத்தில் இது இலைகள் கிளைகள் அற்ற மரம்போல காணப்படும். தாவரம் செயலற்ற தன்மையில் இருக்கும்போது சுமார் 100 கி.கி எடையுள்ள மிகப்பெரிய பாளைத் தண்டு உருவாகும். பின்னர் தண்டில் இருந்து மொட்டு உருவாகிறது. இந்த மொட்டு விரைவாக வளர்ந்து, பூவாக மலருகிறது. உலகிலேயே பெரிய மலர் என்ற பெயர் பெற்ற இம்மலர் தன்மகரந்தச் சேர்க்கை செய்துகொள்வதில்லை. ஆனாலும் இம்மலரிலிருந்து வீசும் பிணவாடை காடுகளில் இறந்த விலங்குகளில் ஒட்டியுள்ள வண்டுகளையும், வியர்வை ஈக்களையும் கவருவதின் மூலம் அயல் மகரந்த சேர்க்கையை நடத்திக்கொள்கிறது. இப்பூ மலர்ந்த பின்னர் 24 மணி நேரத்தில் வாடிவிடுகிறது. இதன் பிறகு செடியின் பாளைத் தண்டில் இருந்து பெர்ரியின் தோற்றத்தை ஒத்த கனிகள் உருவாகின்றன. இந்தக் கனிகள் மஞ்சள், ஆரஞ்சு, சிவப்பு என படிப்படியாக நிறமாற்றம் அடைந்து பழுக்கின்றன. இந்தக் கனிகளை இருவாய்ச்சி போன்ற பறவைகள் உண்டு இதன் விதைகளை பரப்புகின்றன. இந்த விதைகள் வழியாக புதிய செடிகள் முளைக்கின்றன. இதன் செடியில் இருந்து இரண்டு முதல் ஏழு ஆண்டுகளுக்கு ஒரு முறை பூ உருவாகிறது. ஒரு செடியானது நான்கு முதல் ஆறு பூக்கள் பூத்தபிறகு மடிந்துவிடும்.
# நகலகம்

நகலி]]
; Cylindrical drum - உருளைவடிவ உருள்; Light - ஒளி; Toner - அச்சு மைப்பொடி; Paper - காகிதம்]]
**நகலகம்** (Xerox Center) என்பது ஆவணங்களையும், பிற காட்சி சார்ந்த பிம்பங்களையும் நகலியைக் (Copy Machine; Photocopier) கொண்டு காகித ஒளிப்பட நகல்களாக வேகமாகவும், மலிவாகவும் எடுக்கும் இடமாகும். இவ்விடங்களிலுள்ள பெரும்பாலான நகலிகள் உலர் நகலியல் (xerography) என்னும் தொழில் நுட்பத்தைக் கொண்டு செயல்படுகின்றன. உலர் நகலியல் முறையில் செயற்படும் அலுவலக ஒளிநகல் செயல்முறையை செராக்ஸ் நிறுவனம் 1959-ஆம் ஆண்டு அறிமுகம் செய்தது.
# ஔவையார் (சமயநூல் புலவர்)

**ஔவையார்** என்னும் பெயருடன் 14ஆம் நூற்றாண்டில் வாழ்ந்த புலவர் சமய நோக்கு உள்ளவராகக் காணப்படுகிறார்.
:விநாயகர் அகவல்,
:ஔவை குறள்
என்னும் இவரது நூல்கள் இதனைப் புலப்படுத்துகின்றன.
# ஔவையார் (சமயநூல் புலவர்)

## கருவிநூல்

- மு. அருணாசலம், தமிழ் இலக்கிய வரலாறு, பதின்னிரண்டாம் நூற்றாண்டு, 2005
# குதிரை (சதுரங்கம்)

**குதிரை** (*Knight*) என்பது சதுரங்கத்தில் ஒரு காய் ஆகும். இக்காயானது குதிரையினது தலையினதும் கழுத்தினதும் வடிவமைப்பைக் கொண்டது. போட்டியின் ஆரம்பத்தில் ஒவ்வொரு போட்டியாளரும் இரண்டு குதிரைகள் வீதம் கொண்டிருப்பர். சதுரங்கத்தின் ஆரம்பத்தில் வெள்ளைக் குதிரைகள் *b1, g1* ஆகிய கட்டங்களிலும் கறுப்புக் குதிரைகள் *b8, g8* ஆகிய கட்டங்களிலும் வைக்கப்பட்டிருக்கும்.
# குதிரை (சதுரங்கம்)

## நகர்வு

சதுரங்கக் காய்களுள் குதிரையின் நகர்வானது வேறுபாடு மிக்கது. குதிரையானது இரண்டு கட்டங்கள் கிடையாக நகர்ந்து ஒரு கட்டம் செங்குத்தாக நகரும். அல்லது இரண்டு கட்டங்கள் செங்குத்தாக நகர்ந்து ஒரு கட்டம் கிடையாக நகரும். இந்த நகர்வு டகரத்தை (ஆங்கிலத்தில் பேரெழுத்து *L*) ஒத்தது. குதிரை மட்டுமே ஏனைய காய்களைப் பாய்ந்து கடக்கக்கூடியது.  
குதிரையின் நகர்வுக் கோலத்தின் காரணமாக, குதிரையானது கவையொன்றை மேற்கொள்வதற்கு மிகவும் பொருத்தமானது.  
வலப்பக்கமுள்ள படத்தில் சதுரங்கப் பலகையில் *f5*இல் உள்ள குதிரையொன்று ஏனைய கட்டங்களைச் சென்றடைவதற்குத் தேவையான நகர்வுகளின் எண்ணிக்கை காட்டப்பட்டுள்ளது.
# குதிரை (சதுரங்கம்)

## பெறுமானம்

குதிரையானது ஏறத்தாழ அமைச்சரின் வலிமையையும் பெறுமானத்தையும் உடையது. அமைச்சரானது நீண்ட வீச்சைக் கொண்டிருந்தாலும் சதுரங்கப் பலகையின் அரைப் பகுதிக்கு மட்டுப்படுத்தப்பட்டது. ஆனால், குதிரையானது ஏனைய காய்களைக் கடந்து செல்லக்கூடியது. மூடிய நிலையிலுள்ள ஆட்டத்தின்போது குதிரை மிகவும் பயன் மிக்கதாய் அமையும்.
# குதிரை (சதுரங்கம்)

## குறியீடு

இயற்கணிதக் குறியீட்டு முறையில் குதிரைக்கு *N* எனுங்குறியீடு (*K* என்பது அரசனைக் குறிப்பதால்) வழங்கப்படுகிறது.
# குதிரை (சதுரங்கம்)

## ஒருங்குறி

ஒருங்குறியில் குதிரைக்கு இரண்டு குறியீடுகள் உள்ளன.  
<font size=5>♘</font> *U+2658*-வெள்ளைக் குதிரை  
<font size=5>♞</font> *U+265E*-கறுப்புக் குதிரை
# குதிரை (சதுரங்கம்)

## இதையும் பார்க்க

- சதுரங்க விதிமுறைகள்
# முட்டாளின் இறுதி

**முட்டாளின் இறுதி** (*Fool's mate*) என்பது சதுரங்கத்தில் மிகவும் விரைவான இறுதி முற்றுகை ஆகும். இதற்கான நகர்வுகள் பின்வருமாறு:-  
*1.f3 e5*  
*2.g4 Qh4#*  
இங்கே வெள்ளையானது முதலாவது நகர்வாக *f3*இற்குப் பதிலாக *f4*ஐயோ *g*-காலாளை முதலில் நகர்த்தினாலோ கறுப்பு *e6*இற்குப் பதிலாக *e5* நகர்த்தினாலோ கூட முட்டாளின் இறுதி இடம்பெறும்.
# முட்டாளின் இறுதி

## பெயர்க் காரணம்

வெள்ளையானது மிகுதியாக வலிமை குறைந்ததாக இருந்தாலோ அல்லது முட்டாட்டனமாக விளையாடினாலோ மட்டுமே இவ்விறுதி முற்றுகை இடம்பெறலாமென்பதால் இது முட்டாளின் இறுதி என அழைக்கப்படுகின்றது.
# முட்டாளின் இறுதி

## ஒத்த பொறி

முட்டாளின் இறுதியை ஒத்த பொறியொன்று கயோச்சினோ கிரிக்கோவிற்கும் அறியப்படாத ஆள் ஒருவரிற்குமிடையில் இடம்பெற்ற போட்டியில் ஏற்பட்டுள்ளது.  
*1.e4 b6*  
*2.d4 Bb7*  
*3.Bd3 f5?*  
*4.exf5 Bxg2?*  
*5.Qh5+ g6*  
*6.fxg6 Nf6??*  
*7.gxh7+ Nxh5*  
*8.Bg6#*
# முட்டாளின் இறுதி

## இதையும் பார்க்க

- இறுதி முற்றுகை
# தமிழகத்தில் இடைக்கற்காலம்

மாவட்டத்திலுள்ள தேரி என்னும் பகுதியில் இக்கால ஆயுதங்கள் அதிகம் காணப்படுகின்றன.
# தமிழகத்தில் இடைக்கற்காலம்

## தேரி

தற்போதும் திருநெல்வேலி மாவட்டத்திலுள்ள தேரி என்னும் மணல் மேடுகள் 20 - 50 அடி வரை உயரத்தில் காணப்படுகின்றன. இவை அக்கால கடல் மட்ட ஏற்ற இறக்கங்களைக் காட்டுவனவாய் அமைந்துள்ளன. இவற்றில் காணப்படும் செம்மண் படிந்த கருவிகள் காலத்தால் முந்தியவையாகவும் வெண்மண் படிந்த கருவிகள் காலத்தால் பிந்தியவையாகவும் விளங்குகின்றன.
1. மதுரை மாவட்டம் - மதுரை, திருமங்கலம், போடிநாயக்கனூர், கொல்லம்பட்டறை, தாதனோடை மேடு, பெரியகுளம், கல்லுப்பட்டி, சிவரக்கோட்டை, கருவேலம்பட்டி, சென்னப்பட்டி.
1. தஞ்சாவூர் மாவட்டம் இதை வைத்து இடைக்கற்காலத்தில் தமிழகத்தில் வாழ்ந்த மக்கள் சிறிய ஓடைகளைச் சுற்றியும் கூட தங்கள் நாகரிகத்தைப் பரவ விட்டிருந்தனர் எனக் கொள்ளலாம்.
# தமிழகத்தில் இடைக்கற்காலம்

## இன்று

இன்றும் இக்கால மக்கள் வேடர் (தமிழகம் மற்றும் ஈழம்), இருளர், காடர், காணிக்கார், பழையர், மலைப்பண்டாரம் போன்ற மக்களுள் கலந்து வாழ்கின்றனர் என்பது ஆராய்ச்சியாளர் கூற்று.
# எர்னஸ்ட் முத்துசாமி

**எர்னஸ்ட் முத்துசாமி** (பிறப்பு:நவம்பர் 7, 1941), பிரெஞ்சு அரசின் நிர்வாகத்திலுள்ள குவாதலூப்பேயில் பிறந்தார். இவர் ஒரு பிரெஞ்சு அரசியல்வாதி.
# எர்னஸ்ட் முத்துசாமி

## வாழ்க்கைக் குறிப்பு

இவர் பிறப்பால் தமிழராவார். இவரது முன்னோர் தமிழ்நாட்டில் இருந்து குவாதலூப்பே பகுதிக்கு கூலித் தொழிலாளர்களாக அழைத்து வரப்பட்டவர்கள். இலக்கிய ஆசிரியராகத் தொழிலை மேற்கொண்ட இவர், பின்னாளில் அரசியலில் ஈடுபட்டு, 1986 மற்றுன் 1988 ஆகிய ஆண்டுகளில் பிராந்திய தேர்தலில் தேர்ந்தெடுக்கப்பட்டார். இவர் 1989 முதல் 2008 வரை செயிண்ட் பிரான்சிசின் மேயராகவும் குவாதலூப்பேயின் பிராந்திய கவுன்சிலின் துணைத் தலைவராகவும் பணியாற்றினார். பிறகு, பிரெஞ்சு நாட்டு நாடாளுமன்ற உறுப்பினராக பதவி வகித்தார். இவர் 1979 முதல் 2006ஆம் ஆண்டு வரை அரசியல் சார்ந்த கட்டுரைகளையும், புதினங்களையும் பாடல்களையும் எழுதியுள்ளார்.
# எர்னஸ்ட் முத்துசாமி

## வெளியிணைப்புகள்

- எர்னஸ்ட் முத்துசாமியின் இணையதளம்
- Ernest Moutoussamy’s Aurore and the Construction of a Split-level Home
- குவாதலூப்பேயில் இந்திய சாதனையாளர்
# மிசிங்னம்பர்

**மிசிங்னம்பர்** (*MissingNo.*, சப்பானியம்: *けつばん*) என்பது பொக்கெமொன் சிவப்பு, நீலம் என்பவற்றில் காணப்படும் ஒரு பொக்கெமொன் இனமாகும். பொக்கெமொன் விளையாட்டிலே காணப்படாத பொக்கெமொன் இனங்களை அணுக முயற்சிக்கும்போதே மிசிங்னம்பர் தோன்றும். பொக்கெமொன் சிவப்பு, நீலம் என்பனவற்றில் காணப்படும் உள்ளாட்ட நிகழ்வுகளின் செய்நிரலாக்கம் காரணமாக விளையாடுபவர் ஒரு தடுமாற்றத்தின் மூலமாக மிசிங்னம்பரை எதிர்கொள்ள முடியும். மிசிங்னம்பரானது முதன்முதலாக மே 1999இல் நின்டெண்டோவினால் ஆவணப்படுத்தப்பட்டது.  
மிசிங்னம்பரை எதிர்கொள்வது வரைவியல் வழுக்களை ஏற்படுத்துவதுடன் போட்டியாளரின் பொருட்பட்டியலில் ஆறாவதாக இருப்பதை பாரிய அளவில் படியெடுக்கச் செய்யும். பொக்கெமொன் சிவப்பு, நீலம் என்பனவற்றில் மிசிங்னம்பரின் தோற்றத்தை புகழ் பெற்ற காணொளியாட்டத் தடுமாற்றங்களுள் ஒன்றாக ஐ. சி. என். குறிப்பிட்டுள்ளது.
# மிசிங்னம்பர்

## வரலாறு

மிசிங்னம்பரைத் தோன்றச் செய்யும் நிகழ்வுகள் பற்றி நின்டெண்டோ பவரின் மே 1999 இதழில் முதன்முதலாகப் பதிவு செய்யப்பட்டது.
# மிசிங்னம்பர்

## தோன்றச் செய்யும் விதம்

சில நிகழ்வுகளைத் தொடர்ந்து செய்வதன் மூலம் மிசிங்னம்பரைத் தோன்றச் செய்ய முடியும். முதலில், பொக்கெமொனைக் கைப்பற்றுவதற்கான உள்ளாட்டப் பயிற்சியைப் பார்த்த பிறகு, பறக்கும் தன்மை கொண்ட பொக்கெமொன் மூலம் சீனாபாத் தீவுக்குப் பறக்க வேண்டும். பிறகு, நீந்தும் தன்மை கொண்ட பொக்கெமொனின் மூலம் தீவின் கிழக்குக் கரையில் மேலும் கீழும் நீந்துவதனூடாக மிசிங்னம்பரை எதிர்கொள்ள முடியும்.
# மிசிங்னம்பர்

## இதையும் பார்க்க

- பொகெமொன்
# இருமுனையப் பிறழ்வு

**இருமுனையப் பிறழ்வு ** (*Bipolar disorder* அல்லது *bipolar affective disorder*) அல்லது **இருதுருவக் கோளாறு** என்பது கிளர்ச்சி-சோர்வு கோளாறான ஓர் உளநோய் ஆகும். உளநோய் கண்டறிதலில் ஒன்று அல்லது அதற்கு மேற்பட்ட அதீத உற்சாக நிலை நிகழ்விருந்து ஒன்று அல்லது மேற்பட்ட சோர்வு நிகழ்வுகள் இருப்பினும் இல்லாதிருப்பினும் அது இருமுனையப் பிறழ்வாக வகைப்படுத்தப்படுகிறது. உள்ளம் மிகவும் உயர்ந்த உணர்ச்சிகளுடன் இருக்கும் நிலை பித்து என அழைக்கப்படுகிறது. இவ்வாறான மிக உயர்ந்த மன உணர்நிலைகளை எட்டியவர்கள் பொதுவாக உளத்தளர்ச்சி உணர்நிலைகளையும் உணர்வதுண்டு. சில நேரங்களில் இரண்டும் ஒரே நேரத்தில் நிகழும் *கலந்த உணர்நிலை*யிலும் அவர்கள் இருக்கலாம். இத்தகைய இருவேறு அதீத மனநிலைகளுக்கு இடையே "வழமையான" உணர்நிலைகளிலும் இருப்பர்; ஆனால், சில நபர்களுக்கு தளர்வும் உற்சாகமும் விரைவாக மாறிக்கொண்டிருக்கலாம் - இது *விரைவுச் சுழற்சி* எனப்படுகிறது. தீவிரமான பித்து நிலைகளில் உளப்பிணி அறிகுறிகளான திரிபுக்காட்சிகளும் மாயத் தோற்றங்களும் வெளிப்படும். இந்த மனக்கோளாறை உணர்நிலை மாற்றங்களின் தன்மை மற்றும் தீவிரத்தைப் பொறுத்து இருமுனையம் I, இருமுனையம் II, சைக்ளோதைமியா என்ற பிற துணை பகுப்புகளில் வகைப்படுத்துகின்றனர். இவை அனைத்துமே *இருமுனையக் கற்றை* (bipolar spectrum) எனப்படுகிறது.  
இருதுருவக்கோளாறு உள்ள ஒருவர் பித்து, உளச்சோர்வு ஆகிய இரு உளப்பிரச்சினைகளுக்கும் மாறி மாறி உட்பட்டு துன்பப்படுவார். சாதாரண மனச்சோர்வை ஒருதுருவ மனச்சோர்வு எனலாம். இருதுருவக் கோளாறில் பெரும்பாலும் முதலில் தோன்றுவது பித்து நிலையாகும். அக்காலப்பகுதியில் இதனால் பாதிக்கப்பட்டவர்கள் ஒரு உயர்ந்த சக்தியுள்ள மனோபாவத்துடன் இருப்பதோடு, வன்முறை, குற்றச்செயல்கள், மதுப்பாவனை, குடும்ப பிரச்சினைகள் ஆகியவற்றிலும் ஈடுபடக்கூடும். சிறிது காலம் பித்து நோய் நீடித்த பின் மனச்சோர்வு வரலாம். பித்து நிலையோடு ஒப்பிடும் போது மனச்சேர்வுக்குறிய காலம் குறைவாக இருந்த போதிலும் அதிக வலிமையுடன் தோன்றுவதால், இக்காலப் பகுதியில் தற்கொலை எண்ணங்களுடன் இருக்கக்கூடும். ஒருதுருவ மனச்சோர்வை விட இருதுருவக் கோளாறில் தற்கொலைக்கான வாய்ப்புக்கள் அதிகம்.
# இருமுனையப் பிறழ்வு

## அறிகுறிகள்

வும் ஒருவர்]]
இந்தக் கோளாறு உள்ளவர்களின் மூளை உயர் ஆற்றல் நிலையில் இருக்கும். அல்லது மிகக் குறைந்த ஆற்றல் நிலையில் இருக்கும். இரு முனையம் என்பது மூளையின் இந்த இரு தீவிரநிலைகளையேக் குறிக்கிறது. மூளை உயர்ந்த நிலையில் இருக்கும்போது உணர்ச்சிகள் தீவிரமாக இருக்கின்றன; பயம், மகிழ்ச்சி போன்றவை கடுமையாக உணரப்படும். இந்த நிலையில், பித்து, இருக்கும்போது தங்களுக்கான தெரிவுகளை சிந்தித்து செயலாற்றும் பொறுமை இருக்காது; பிறருக்கு கொடை அளிப்பதோ பணத்தைச் செலவழிப்பதோ இயல்புக்கு மாறாக இருக்கும். எது உண்மை எது மனத்தோற்றம் என்று பிரிக்க முடியாத நிலையில் இருப்பர். வெகுண்டெழும்போதும் வன்முறையில் இறங்குவர்; இருப்பினும் இது பொதுவான கருத்துக்கு மாறாக அடிக்கடி நிகழ்வதில்லை.  
மேலும் பித்து பிடித்தவர்கள் மிகுந்த தன்னம்பிக்கையுடனும் நேர்மறை நோக்குடனும் காணப்படுவர்.இதனால் பெரும் தீவாய்ப்புள்ள செயல்களில் இறங்குவர். பணம் இல்லாதபோதும் நிறைய தங்களிடம் இருப்பதாக எண்ணுவர். இறந்தவர்களை உயிருடன் இருப்பதாக எண்ணிச் செயல்படுவர். மிகவும் உரக்கவும் விரைவாகவும் பேசுவர். இவை எல்லாமே ஒருவரிடம் காணப்படத் தேவையில்லை; உள நோயில் ஒவ்வொருவருமே வெவ்வேறானவர்கள்.  
இந்தக் கோளாறு உள்ளவர்களுக்கும் படைப்பாற்றுத் திறனுக்கும் தொடர்பு இருப்பதாகச் சில ஆய்வுகள் வெளிப்படுத்தி உள்ளன. சிலருக்கு இந்தக் கோளாறால் தங்கள் காதலை பராமரிக்கத் தெரிவதில்லை.
# இருமுனையப் பிறழ்வு

## காரணங்கள்

இருமுனையப் பிறழ்வுக்கான காரணமானது ஆளுக்காள் வேறுபடுகின்றது. இந்த இருமுனையப் பிறழ்வுக்கு அநேகமாகக் குறிப்பிடத்தக்க மரபியல் பங்களிப்பும் சூழல் தாக்கமும் காரணமாக இருக்கலாம் எனக் கூறப்படுகின்றது.
# இருமுனையப் பிறழ்வு

## சிகிச்சை

பிற உளநோய்களைப் போலவே இருமுனையப் பிறழ்வும் மருந்துகள் மூலமாகவும் பிற சிகிச்சை முறைகள் மூலமாகவும் கட்டுப்படுத்த முடியும். இவை ஒவ்வொருவருக்கும் அவரது நோய்த்தன்மை மற்றும் தீவிரம் பொறுத்து மாறுபடும். தங்களால் கட்டுப்படுத்திக்கொள்ள முடியும் என்று மருந்தை நிறுத்தினால் மீளவும் இந்நோய்க்கு ஆளாவது நிச்சயம். எனவே இந்நோயுடன் வாழ்தல் கடினமாயினும் நோயாளியும் அவரைச் சார்ந்தவர்களும் நோய்த்தன்மை குறித்து முழுமையாக அறிந்து கொண்டால் எளிதாகும். சில நேரங்களில் நோயாளியின் விருப்பத்திற்கு எதிராக மருந்து கொடுக்க வேண்டி வரலாம். மேலும் நோய்த்தன்மையை ஒட்டி சிலர் தற்கொலைக்கும் முயல்வர். இருப்பினும் இந்த நோயைக் குறித்து முழுவதுமாக விளக்குவது உதவுகிறது; சில முறைகள் இந்த நோயை எதிர்கொண்டவர்கள் மெதுவாக தங்கள் நோய்நிலையை உணர்ந்து சிகிச்சைக்கு ஒத்துழைப்பார்கள்.  
இருமுனைப் பிறழ்வு சில மருந்துகள் அல்லது பானங்களால் மோசமடையலாம்:
- காஃபீன் உள்ள தேநீர், காப்பி போன்றவை உணர்வுதூண்டிகள்; உறக்கத்தைக் கெடுப்பதால் இவை இந்நோயுள்ளவர்களுக்கு சிக்கலைத் தரும்.
- மது அருந்துதல் உறக்கத்தின் ஆழத்தையும் நேரத்தையும் பாதிக்கிறது; மேலும் உளச்சோர்வை உண்டாகும். பழக்கத்திற்கும் அடிகோலும்.
- சிலநேரங்களில் கஞ்சா எடுத்துக் கொள்ளலாம்; ஆனால் பித்து பிடித்த நிலையில் யாரேனும் தனக்கு கெடுதல் விளைவிப்பார்கள் என்ற பயம் உண்டாகக்கூடிய நிலையில் செயலின்றி இருப்பதை மனச்சோர்வாக புரிந்து கொள்ளும் அபாயம் உண்டு.
# எண்டோசல்ஃபான்

**எண்டோசல்ஃபான்** (*Endosulfan*) ஓர் ஆக்கவுரிமை நீங்கிய ஆர்கனோகுளோரின் பூச்சிக்கொல்லியும் மென்னுண்ணிக் கொல்லியும் ஆகும். நச்சுத்தன்மை மற்றும் உயிரிகளில் திரட்டுக் குணங்களாலும் நாளமில்லா சுரப்பிகளை சீர்குலைப்பதாலும் நிறமற்ற திடநிலையிலுள்ள இந்த வேளாண்வேதிப் பொருள் மிகவும் சர்ச்சைக்குள்ளாகிவுள்ளது. இதனால் இம்மருந்து ஐரோப்பிய ஒன்றியம், ஆத்திரேலியா, நியூசிலாந்து மற்றும் சில ஆசிய மேற்கு ஆபிரிக்க நாடுகள் உட்பட 63 நாடுகளில் தடை செய்யப்பட்டுள்ளது ; ஐக்கிய அமெரிக்கா, பிரேசில் மற்றும் கனடாவில் படிப்படியாக விலக்கப்படுகிறது. இது சீனா, இந்தியாபோன்ற நாடுகளில்இன்னமும் பயன்படுத்தப்படுகிறது. இதனை பேயர் நிறுவனம், மக்தேசிம் ஆகா நிறுவனம் மற்றும் இந்திய அரசுத்துறை நிறுவனமான இந்துஸ்தான் இன்செக்டிசைட்ஸ் லிமிடெட் ஆகியனவுடன் பல நிறுவனங்கள் தயாரித்து வருகின்றன. சூழல் மாசுபடுதலை கருத்தில்கொண்டு உலகளவில் இதன் தயாரிப்பையும் பயன்பாட்டையும் இசுடாக்ஃகோம் மரபொழுங்கின் கீழ் தடை செய்திட முயற்சிகள் எடுக்கப்படுகின்றன.
# எண்டோசல்ஃபான்

## இந்தியாவில்

உலகளவில் இந்தியா எண்டோசல்ஃபானின் மிகப்பெரும் பயன்பாட்டாளராகவும் முக்கிய தயாரிப்பாளராகவும் விளங்குகிறது. மூன்று நிறுவனங்கள் - எக்செல் கார்ப் கேர், இந்துஸ்தான் இன்செக்டிசைட்ஸ் மற்றும் கோரமண்டல் பெர்டிலைசர்ஸ் ஆண்டுக்கு 4500 டன் மருந்தை உள்நாட்டுப் பயன்பாட்டிற்கும் 4000 டன் மருந்தை வெளிநாட்டு ஏற்றுமதிக்காகவும் தயாரிக்கின்றன.
# எண்டோசல்ஃபான்

## தடை

எண்டோசல்ஃபான் விவசாய தொழிலாளர்களுக்கும் வனவிலங்குகளுக்கும் ஏற்றுக்கொள்ளமுடியாத கெடுதல் விளைவிக்கும் பூச்சி மருந்து என்று உலக சுகாதார நிறுவனம் அறிவித்துள்ளது மேலும் இதனை முற்றிலும் தடை செய்ய 2010, 10 சூன் அன்று முயற்சி மேற்கொண்டது, இந்தியா முழு தடைக்கு உடன்படவில்லை எனினும் ஏப்பிரல் 29, 2011 அன்று எண்டோசபான் மனிதர்களுக்கு கேடு விளைவிப்பதை ஜெனிவாவில் நடைபெறும் உலக மாநாட்டில் ஒத்துக்கொண்டு படிப்படியாக பயன்படுத்துவதை நீக்குவதாகவும் சில பயிர்களுக்கு எண்டோசல்பான் பயன்படுத்த அனுமதிக்கும்படியும் கேட்டுள்ளது.
# மர்மக் கிரகம்

**நிபிரு** *(Nibiru)* என்பது நாசா நிறுவனம் அனுப்பிய கபுள் *(Hubble)* என்ற செயற்கைக் கோள் தொலைநோக்கியால் கண்டறியப்பட்டதாக சொல்லப்படும் கருஞ்சிவப்புக் கோள் ஆகும். இருப்பினும் இதற்கான போதிய அறிவியல் ஆதாரங்கள் இல்லை. நிபிரு கோளானது **பிளானட் எக்சு** *(Planet-X)* எனவும் அறியப்படுகிறது. இது பூமியை நோக்கி வந்து கொண்டு இருப்பதாகவும் அது 2012 இல் பூமியை நெருங்கும் எனவும் சொல்லப்பட்டது. இது ஒளியற்ற கோள் என்பதால் நம் கண்களுக்கு தெரிவதில்லை என்றும் நம்புகின்றனர். **மர்மக் கிரகம்** (Planet X) எனவும் அழைக்கப்படும் இது சூர்யக் குடும்பத்தில் உள்ள தேடப்படும் கிரகமாகும். இது நெப்டியூன் கிரகத்தைத் தாண்டி (புளூட்டோ தவிர்த்து) இருக்கிறது.
# மர்மக் கிரகம்

## கண்டுபிடிப்பு

மர்மக் கிரகம் என்ற வாதத்தை முதலில் **லோவல்** (பெர்சிவால் உலோவெல்) என்ற வானியலார் 1846ஆம் ஆண்டு முன் வைத்தார்.  
;அநுமானித்த முறை  
யுரேனஸ், நெப்டியூன் போன்ற கிரகங்கள் சில சமயங்களில் தன் ஓடுபாதையிலிருந்து சிறிது விலகி பயணிக்கிறது. இந்நிகழ்வு வேறொரு கிரகத்தின் அதிக ஈர்ப்பு விசையால் நிகழ்கிறது என்று அனுமானித்தார். இதற்கு வியாழன் அளவு நிறை இருக்கலாம்.  
;கண்டுபிடிக்க முடியாததற்கு காரணம்  
1. இக்கிரகம் உண்மையில் இருந்தால் கூட, இது சூரியனைச் சுற்றி வர 1000 ஆண்டுகள் ஆகலாம். அதனால் இதைத் தேடி தொலைநோக்கியைத் திருப்ப வேண்டுமென்றால் எல்லாப் பக்கத்திலும் எல்லாக் கோணங்களிலும் வைக்க வேண்டும்.
1. இந்த இடத்தில் தான் இது தற்போது கடந்திருக்கிறது என வைத்துக்கொண்டால் அக்கிரகம் மீண்டும் அந்த இடத்திற்கு வர மீண்டும் 1000 ஆண்டுகள் ஆகும்.  
அதனால் மேலுள்ள 2 வழிகளும் கடினமானவையே.
# மர்மக் கிரகம்

## பெயர் காரணம்

நிபிரு கோள் பற்றி சுமேரியர் *(Sumerian)* நாகரிக மக்கள் எழுதிய கல்வெட்டுகளிலும் கிடைத்தது. 6000 ஆண்டுகளுக்கு முன்னர் மெசபடோமியாவில் (Mesopotamia) *(ஈரானுக்கும், ஈராக்குக்கும் இடையே)* வாழ்ந்த சுமேரியர்கள் அதற்கு 'நிபிரு' (Nibiru) என்று பெயரிட்டிருந்தனர். சுமேரியர்களின் சித்திர எழுத்துகளையும், கல்வெட்டுகளையும் படித்த போதுதான் அதற்கு விடை கிடைத்தது. அதன்படி சுமேரிய மொழியில் 'நிபிரு' என்றால் இடைவெட்டும் கோள் *(Crossing Planet)* என்று அர்த்தம்.